CELEX: 32005D0649(01)
Language: el
Date: 2005-09-13 00:00:00
Title: 2005/649/EK: Απόφαση της Επιτροπής, της 13ης Σεπτεμβρίου 2005, για τροποποίηση της απόφασης 2003/63/ΕΚ που επιτρέπει στα κράτη μέλη να προβλέψουν προσωρινά παρεκκλίσεις από την οδηγία 2000/29/ΕΚ του Συμβουλίου, όσον αφορά τα γεώμηλα, εκτός από εκείνα που προορίζονται για φύτευση, καταγωγής ορισμένων επαρχιών της Κούβας (κοινοποιηθείσα υπό τον αριθμό Ε(2005) 3406)

15.9.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 238/18
            
         
      ΑΠΌΦΑΣΗ ΤΗΣ ΕΠΙΤΡΟΠΉΣ
   
   της 13ης Σεπτεμβρίου 2005
   για τροποποίηση της απόφασης 2003/63/ΕΚ που επιτρέπει στα κράτη μέλη να προβλέψουν προσωρινά παρεκκλίσεις από την οδηγία 2000/29/ΕΚ του Συμβουλίου, όσον αφορά τα γεώμηλα, εκτός από εκείνα που προορίζονται για φύτευση, καταγωγής ορισμένων επαρχιών της Κούβας
   (κοινοποιηθείσα υπό τον αριθμό Ε(2005) 3406)
   (2005/649/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   την οδηγία 2000/29/ΕΚ του Συμβουλίου, της 8ης Μαΐου 2000, περί μέτρων κατά της εισαγωγής στην Κοινότητα οργανισμών επιβλαβών για τα φυτά ή τα φυτικά προϊόντα και κατά της εξάπλωσής τους στο εσωτερικό της Κοινότητας (1), και ιδίως το άρθρο 15 παράγραφος 1,
   Εκτιμώντας τα ακόλουθα:
   
               (1)
            
            
               Σύμφωνα με την οδηγία 2000/29/ΕΚ τα γεώμηλα, εκτός από εκείνα που προορίζονται για φύτευση, καταγωγής Κούβας, δεν μπορούν να εισάγονται στην Κοινότητα. Ωστόσο, η εν λόγω οδηγία επιτρέπει παρεκκλίσεις από αυτό τον κανόνα εάν δεν υφίσταται κίνδυνος εξάπλωσης επιβλαβών οργανισμών.
            
         
               (2)
            
            
               Η απόφαση 2003/63/ΕΚ της Επιτροπής (2), προβλέπει μια παρέκκλιση όσον αφορά την εισαγωγή γεωμήλων, εκτός από εκείνα που προορίζονται για φύτευση, καταγωγής ορισμένων επαρχιών της Κούβας, υπό ειδικές προϋποθέσεις.
            
         
               (3)
            
            
               Η Γερμανία και το Ηνωμένο Βασίλειο έχουν ζητήσει παράταση της παρέκκλισης αυτής.
            
         
               (4)
            
            
               Η κατάσταση που αιτιολογεί την παρέκκλιση αυτή παραμένει αμετάβλητη και επομένως η παρέκκλιση πρέπει να εξακολουθήσει να ισχύει.
            
         
               (5)
            
            
               Η απόφαση 2003/63/ΕΚ πρέπει, ως εκ τούτου, να τροποποιηθεί αναλόγως.
            
         
               (6)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης φυτοϋγειονομικής επιτροπής,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η απόφαση 2003/63/ΕΚ τροποποιείται ως εξής:
   
               1)
            
            
               Το άρθρο 2 δεύτερο εδάφιο αντικαθίσταται από το ακόλουθο κείμενο:
               «Τα κράτη μέλη εισαγωγής παρέχουν στην Επιτροπή και στα άλλα κράτη μέλη, έως την 1η Σεπτεμβρίου κάθε ημερολογιακού έτους στο οποίο πραγματοποιείται η εισαγωγή, πληροφορίες σχετικά με τις ποσότητες που έχουν εισαχθεί βάσει της παρούσας απόφασης και αναλυτική τεχνική έκθεση σχετικά με την επίσημη εξέταση που αναφέρεται στο σημείο 2 στοιχείο στ) του παραρτήματος. Αντίγραφα κάθε φυτοϋγειονομικού πιστοποιητικού διαβιβάζονται στην Επιτροπή.»
            
         
               2)
            
            
               Το άρθρο 3 αντικαθίσταται από το ακόλουθο κείμενο:
               «Άρθρο 3
               Το άρθρο 1 εφαρμόζεται για τα γεώμηλα, εκτός από εκείνα που προορίζονται για φύτευση, που εισάγονται στην Κοινότητα, για τις περιόδους:
               
                           i)
                        
                        
                           μεταξύ της 1ης Ιανουαρίου 2006 και της 31ης Μαΐου 2006·
                        
                     
                           ii)
                        
                        
                           μεταξύ της 1ης Ιανουαρίου 2007 και της 31ης Μαΐου 2007·
                        
                     
                           iii)
                        
                        
                           μεταξύ της 1ης Ιανουαρίου 2008 και της 31ης Μαΐου 2008.»
                        
                     
         Άρθρο 2
   Η παρούσα απόφαση απευθύνεται στα κράτη μέλη.
   
      Βρυξέλλες, 13 Σεπτεμβρίου 2005.
      
         
            Για την Επιτροπή
         
         Μάρκος ΚΥΠΡΙΑΝΟΥ
         
         
            Μέλος της Επιτροπής
         
      
   
   
      (1)  ΕΕ L 169 της 10.7.2000, σ. 1· οδηγία όπως τροποποιήθηκε τελευταία από την οδηγία 2005/16/ΕΚ της Επιτροπής (ΕΕ L 57 της 3.3.2005, σ. 19).
   
      (2)  ΕΕ L 24 της 29.1.2003, σ. 11.